[{"text_idx": "#000001", "text": "O, droednodyn! / Dyna i ti ddegawd sydyn"}, {"text_idx": "#000002", "text": "Mae lot wedi digwydd yn yr hanner-degawd ers i sugar-rush Ffo\u0302l a Little Things gyhoeddi Ani Glass fel un o artistiaid pop mwya gwerthfawr ein hamser, a gellir dadlau bod lot wedi digwydd yng Nghaerdydd yn enwedig. Gwelwn adeiladau\u2019n diflannu ac yn codi o ddim bob dydd, yn shapeshiftio mewn i fflatiau gwag a bars drud neu\u2019n gadael dim ond gwacter a phentyrrau o ddwst. Mae cost dynol ac ecolegol ein hoes o gyflymu a hyperddatblygu i\u2019w weld yn fyw, mewn fast-motion cysglyd, bob eiliad ry\u2019n ni\u2019n byw a bod yng Nghaerdydd, ac mae pop a ffotograffiaeth Ani Glass wedi ei diwnio mewn i\u2019r cyflwr yma yn fwy pwerus na gwaith bron i unrhyw artist arall galla i enwi."}, {"text_idx": "#000003", "text": "Mae Mirores, record hir gyntaf Ani wedi cyfres o senglau ac EPs, yn teimlo fel ystum o garedigrwydd, rhodd, i\u2019r rheiny sy\u2019n mynnu gweld ein dinas lwyd mewn lliw. Mae\u2019n gasgliad o diwniau a soundscapes di-amser sy\u2019n portreadu bywyd dinesig cyfoes trwy kaleidosgop electropop sy\u2019n benthyg yn rhyddfrydol o genres, sampls a dylanwadau. Fel holl waith Ani Glass, mae cymysgfa o ddistryw a gorfoledd yn gyrru\u2019r albym. Dyma gerddoriaeth pop i\u2019n hinsawdd o benbleth a remix, ein hoes o gael ein sugno o gwmpas ein dyddiau gan rymoedd anweledig, holl-bwerus. Hunan-gynhyrchodd Ani\u2019r albym wrth iddi gyflawni gradd ymchwil mewn i ddatblygu trefol, ac mae stamp dealltwriaeth rymus o sut mae bywyd dinas yn cael ei siapio i\u2019w glywed dros yr albym. Mae wedi crybwyll creu rhyw fath o daith fws byddai\u2019n darlunio\u2019r ffaith bod pob trac ar yr albym yn perthyn i leoliad penodol yng Nghaerdydd."}, {"text_idx": "#000004", "text": "Ar adegau, mae Mirores yn teimlo fel bloedd am fyd mwy teilwng, neu o leiaf un mwy dealladwy, ond mae\u2019n gyfanwaith digon deallus i gysgodi unrhyw bolemic gyda sensibiliti sy\u2019n breintiau naws a delwedd drwy pob ca\u0302n. Yn y deunydd i\u2019r wasg sy\u2019n dod gyda\u2019r albym, mae Ani\u2019n son am ddylanwad Agnes Martin, darlunydd sy\u2019n adnabyddus am ei pherthynas ag arafrwydd a\u2019r distaw. Wrth wrando ar yr interludes sy\u2019n dotio Mirores dwi\u2019n gwerthfawrogi\u2019r cyfeiriad; mae yma brysurdeb dinas 24/7 ond hefyd ofod sy\u2019n ein gorfodi i gamu \u2018nol a myfyrio."}, {"text_idx": "#000005", "text": "Wedi ei gymryd fel dim ond pop pur, mae Mirores yn gampwaith. Mae\u2019n bosib mae Agnes yw ei cha\u0302n fwyaf heintus ac annisgwyl hyd yma, ac mae hooks o bron i bob ca\u0302n wedi bod yn fy stelcio fesul un yn yr wythnosau ers i mi dderbyn yr albym yn fy inbox. Mae\u2019n albym digon cryno i\u2019ch gorfodi i wrando arno fel un cyfanwaith bob tro, ac erbyn i\u2019r caneuon olaf rheiny weu eu ffyrdd o gwmpas eich ymennydd \u2013 Beth yw\u2019r gaeaf heb yr haf Beth yw\u2019r gaeaf heb yr haf Beth yw\u2019r gaeaf heb yr haf \u2013 mae symffoni dinesig Ani Glass, ei gwir ddatganiad, blynyddoedd ar waith, yn mynnu eich bod yn mynd nol i\u2019r dechrau eto."}, {"text_idx": "#000007", "text": "Ani Glass i rif 1"}, {"text_idx": "#000008", "text": "Wawsa. Dyma Mirores, y sengl newydd sbon ardderchog gan Ani Glass \u2013 cerddor electronig, cynhyrchydd, arlunydd a ffotograffydd."}, {"text_idx": "#000010", "text": "Mae\u2019n werth nodi taw Ani Glass oedd cynhyrchydd y tiwn yn ogystal a\u0302 chyfansoddwraig a chantores. Mae lefel galluogrwydd rhai pobl yn sgeri."}, {"text_idx": "#000011", "text": "Mirores fydd enw yr albwm arfaethedig hefyd. Yn o\u0302l y so\u0302n mae cerddoriaeth yr albwm yn yr un draddodiad a\u0302 Martin Rushent, Giorgio Moroder, Vangelis, Jean-Michel Jarre and Arthur Russell ac mae\u2019r themau ehangachwedi eu hysbrydoli yn rhannol gan weithiau arlunydd haniaethol Agnes Martin a\u2019r awdur ac ymgyrchydd Jane Jacobs."}, {"text_idx": "#000012", "text": "Bydd taith o\u2019r wlad i lansio\u2019r albwm gyda Twinfield."}, {"text_idx": "#000014", "text": "Pop Cymraeg 2016: y ddeg uchaf \u2013 gan @DylanHuw"}, {"text_idx": "#000016", "text": "Daeth ychwanegiad pwysicaf 2016 i ganon y Cymruddyfodoliaeth newydd ar ffurf ca\u0302n bop berffaith bedair munud o hyd. Ymdriniaeth o gof cenedlaethol a\u2019n hanes diwydiannol via siwrne hypnotig i ddisgo ar ben draw\u2019r byd, a gall ddim fod wedi dod allan mewn unrhyw foment ond am yr Haf tywyllaf erioed. Anthem i\u2019r-gad ar gyfer ein hoes o\u0302l-real."}, {"text_idx": "#000017", "text": "Oh os ti\u2019n gadwyn / ti\u2019n gadwyn i fi. Riff agoriadol sy\u2019n swnio fel bod chi di nabod e ers erioed; naratif propulsive o benbleth ac o erfyn; a charisma lleisiol insane Katie Hall, presenoldeb cerddorol newydd y flwyddyn heb os."}, {"text_idx": "#000019", "text": "Dwi\u2019n gorddefnyddio\u2019r gair \u2018bangyr\u2019 \u2013 un o\u2019r geiriau yna chi\u2019n dechrau defnyddio yn \u2018eironic\u2019 sydd yn sydyn iawn yn dial arnoch trwy ddiferu mewn i lif gwaed eich geirfa dyddiol. Beth bynnag, mae Y Carcharorion yn swnio\u2019r ffordd mae\u2019r weithred o roi glityr ar eich gwyneb ar ddechrau noson mas yn teimlo; neu falle\u2019r weithred o baratoi eich bomiau powdwr-lliw cyn y brotest. Co dy arf co dy arf co dy arf / mae\u2019n amser dianc. (O.N.: Albym HMS Morris \u2013 h.y. grwp Heledd Watkins, h.y. llais Y Carcharorion \u2013 oedd un o uchafbwyntiau cerddorol fy mlwyddyn; yr unig reswm nad oes ca\u0302n oddi arno ar y rhestr hwn yw bod pob un Cymraeg wedi bod o gwmpas ers cyn 2016. Dwi\u2019n meddwl?)"}, {"text_idx": "#000021", "text": "O lle ddaeth Anelog? Cerddoriaeth bop cynnil, synhwyrus, gwreiddiol \u2013 gallai mwy neu lai unrhyw gan oddi ar eu EP fod yn y pum-uchaf yma."}, {"text_idx": "#000023", "text": "Mae 9Bach dal i drawsnewid mewn i rywbeth mwy arbrofol, sinematig a llawn dirgel gyda popeth maen nhw\u2019n rhyddhau. Llyn Du yw un o\u2019r caneuon \u2013 a\u2019r fideos \u2013 mwyaf iasol a llesmeiriol i mi glywed mewn amser hir iawn."}, {"text_idx": "#000029", "text": "Uchafbwynt gyrfa gerddorol Mr Alun Gaffey yw ei albwm newydd, i\u2019r rhai sy\u2019n caru alawon pop, ffync, gwrth-ffasgiaeth, seiniau cosmig, peiriannau drymio, enaid, a samplau non sequitur o leisiau pobl wrth iddynt gael profiadau anhygoel."}, {"text_idx": "#000030", "text": "Byddwch chi wrth eich bodd gyda\u2019r albwm os ydych chi\u2019n ffafrio disgo electronig (megis Wally Badarou a Kerrier District?)."}, {"text_idx": "#000032", "text": "Mae Alun yn perfformio\u2019n fyw gyda\u2019i fand newydd Ultra-Dope am y tro cyntaf erioed er mwyn lansio\u2019r albwm yn y Lyndon, Grangetown, Cymru, Ewrop, Y Byd, Y Bydysawd nos Sadwrn 30 Ebrill 2016 o 7 o\u2019r gloch ymlaen (amser lleol). Bydd croeso cynnes i bawb."}, {"text_idx": "#000036", "text": "Chwoant yn cyhoeddi amserlen llawn ar gyfer gw\u0302yl Cymru-Llydaw yng Nghaerdydd"}, {"text_idx": "#000039", "text": "BTS yn dod a'u themau tywyll i bop De Corea"}, {"text_idx": "#000041", "text": "Pang! Antur cerddoriaeth Gruff Rhys"}, {"text_idx": "#000045", "text": "Dinas y digwyddiadau - dinas di enaid"}]